Решение на Общия съд от 3 декември 2025 г. — WS/Комисия
(Дела T-318/24 и Т-362/24)1
(Обработване на лични данни — Защита на физическите лица във връзка с обработването на лични данни от институциите, органите, службите и агенциите на Съюза — Регламент (ЕС) 2018/1725 — Искания, отправени до EPSO, относно достъпа до лични данни и тяхното обработване — Грешка в правото)
Език на производството: английски
Страни
Жалбоподател: WS (представител: H. Tettenborn, адвокат)
Ответник: Европейска комисия (представители: A. Bouchagiar и H. Kranenborg)
Предмет
С жалбите си по дела T-318/24 и T-362/24, основани на член 263 ДФЕС, жалбоподателят иска отмяна съответно на решението на Европейската служба за подбор на персонал (EPSO) от 15 април 2024 г., с което последната отхвърля отчасти искането от 4 януари 2024 г. за достъп до свързани с него лични данни, на основание член 17 от Регламент (EC) 2018/1725 на Европейския парламент и на Съвета от 23 октомври 2018 година относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (OB L 295, 2018 г., стр. 39), и на решението на EPSO от 3 май 2024 г., съобщено с писмо от 6 май 2024 г., с което също така е отхвърлено искането му от 1 февруари 2024 г. за достъп до свързани с него лични данни, на основание Регламент 2018/1725.
Диспозитив
Съединява дела T-318/24 и T-362/24 за целите на съдебното решение.
Отхвърля жалбите.
Осъжда WS да заплати съдебните разноски.
____________
1 ОВ C, C/2024/6263, 28.10.2024 г.